Will mer ja eigentli en Beachtag händ welle mache und drum au 2 Nächt da sind, hämmer dänn gäg de Abig dä Strand doch mal wenigschtens no schnäll müesse go agügsle. D Fabienne hät muetig s Bikini azoge... wo sie dänn aber dä chli Zähe im Wasser gha hät, hät sie all ihre Muet verlah und sie hät sich entschiede, dass hüt nüd mit Bädele isch. Allerdings hät sie dänn glich nöd dä "Turnsackvergässer" chöne usehänke, wo de René sich muetig id Welle  gstürzt hät (wahrschindli hät er nur sin Fuess welle abchüehle und isch wieder gstolperet =D ). Gstürzt hani mi nöd grad... bi eher is Wasser inezitteret als gloffe... brrr!